Source: http://www.secundatv.ro/picatura-chinezeasca/imbecila-suspendare-a-presedintelui-iohannis-111804.html/
Timestamp: 2019-01-22 19:55:02+00:00

Document:
Imbecila suspendare a președintelui Iohannis | Secunda Tv
iulie 7, 2018 iulie 7, 2018 : 1:44 pm Mihai Palsu
UDMR are “miliarde” de motive să zică PAS! Tăriceanu, unul singur. Adio, Cotroceni!
De ceva vreme se joacă alba-neagra cu suspendarea președintelui Klaus Iohannis pe motiv că NU pune în practică decizia CCR în spinoasa problemă a demiterii Laurei Codruței Kovesi de la șefia DNA.
Legi personalizate – de la ei pentru ei!
Aparent, avem un motiv serios pentru suspendarea președintelui Iohannis. Aparent, pentru că în realitate NU este așa de serios! Pentru că în problemea suspendării președintelui apar două întrebări esențiale care lucrează împreună:
Cui îi folosește suspendarea lui Iohannis – cine are de câștigat/pierdut?
Președintele semnează decretul de destituire a doamnei Kovesi din fruntea DNA – să presupunem că LUNI, 9 iulie 2018 -, dar decide o altă dată de punere în aplicare a decretului – să zicem 1 februarie 2019. În acest caz, Iohannis încalcă vreun articol din Constituție?
Iohannis vs. Tăriceanu & Dragnea & Dornenu!
Suspendatul Iohannis ia tot potul!
După cum lesne se observă, cele două întrebări au un sens uriaș în contextul modificării Legilor Justiției, a Codurilor penale, dar și a altor legi. Iar contextul ia foc în secunda în care în focar sunt aruncate și atacurile succesive la CCR făcute de Iohannis și de partidele de opoziție.
La prima întrebare – Cui îi folosește suspendarea lui Iohannis, (cine are de câștigat/pierdut)? –, din punct de vedere politic, plecând de la ideea că referendumul NU va trece – Iohannis va rămâne președinte, răspundem astfel:
1. Cel mai mare pierdant este Tăriceanu!
Liderul ALDE vrea să ajungă președinte și are o șansă mare să salte în Turul II dacă este susținut și de PSD.
Ca să fie nominalizat candidatul PSD + ALDE, Tăriceanu trebuie să joace pe mâna lui Dragnea. Dar dacă Dragnea pune în practică suspendarea lui Iohannis, contracanditatul lui Tăriceanu va primi toți laurii.
Așadar, Tăriceanu NU vrea nici mort suspendarea lui Iohannis, mai ales că, pe timpul suspendării, cel care ar trebui să „locuiască” la Cotroceni ar fi chiar Tăriceanu – președintele Senatului. S-ar repeta episodul Crin Antonescu!
Apoi, Tăriceanu ne-a explicat cât se poate de clar că modificările la Codurile penale NU vor fi făcute printr-o OUG. Practic, liderul ALDE ne spune că NU vrea să-i ofere contracandidatului Iohannis gloanțe dum-dum!
Iar cum orice manevre belicoase pot pune balasat în talerul Tăriceanu, liderul ALDE se ferește de suspendare ca dracu’ de tămâie.
2. Cel mai mare câștigător este Iohannis!
Președintele Iohannis are vânt în pupă. El trebuie doar să aștepte ca binomul Dragnea & Tăriceanu să miște obligat – manevre erodate -, pentru ca apoi să amendeze prostia liderilor alianței PSD + ALDE.
3. Dragnea NU își va vedea legile promulgate!
Din cauză că articolele de lege sunt atacate succesiv la CCR – procedură ce poate dura foarte mult, binomul Dragnea & Tăriceanu a picat, practic, în propria capcană. Iar suspendarea NU le aduce nimic bun – toate bilele albe vor ajunge în coșul lui Iohannis.
Prin atacarea succesivă la CCR a Legilor Justiției, Iohannis i-a prins în propriul laț pe Dragnea și Tăriceanu: dacă va fi suspendat, președintele interimar nu poate promulga aceste acte normative atât timp cât ele se află în procedura de evaluare constituțională.
În plus, șeful statului a anunțat că va ataca și Codurile penale.
Deocamdată au fost trimise sesizări la CCR din partea PNL, USR și PMP pe Codul de procedură penală și pe Codul penal. Vor urma însă și sesizările de neconstituționalitate ale președintelui Iohannis.
Apoi, CCR a decis ca dezbaterile pe Codul penal să înceapă în 17 septembrie și ca judecătorul raportor să fie… Lidia Stanciu.
Este bine de știut: Raportorul este judecătorul care întocmeşte motivarea şi propune soluţia. Decizia finală se ia prin vot, însă situaţia este, fără îndoială, una care va încinge dezbaterile, ştiut fiind faptul că Livia Stanciu a avut în mod constant opinii separate.
4. UDMR stă la pândă: vrea reorganizarea ANAF!
Dacă vă întrebați de ce UDMR s-a oprit din sprijinul acordat pe față Puterii, ei bine, avem un răspuns izvorât din spatele ușilor din Parlament.
Ați ghicit, este vorba despre bani, mulți bani. Din cauza REGIONALIZĂRII ANAF, taxele din județele udemeriste au ajuns în coșul de la Brașov. UDMR i-a solicitat lui Dragnea să anuleze REGIONALIZAREA concepută de penalul Gelu Diaconu.
Atunci, prin REGIONALIZARE, Diaconu i-a pus în brațe lui Dragnea o afacere de miliarde. Prin trecerea a peste 1.200 de societăți comerciale din categoria Mari Contribuabili în cea de Contribuabili Mijlocii, Diaconu a mutat în cele 8 regiuni toate taxele colectate la București. Iar cum numirile în funcțiile de conducere de la Regiuniile ANAF s-au făcut printr-o metodă coruptă, Dragnea poate discuta cu doar 8 oameni, nu cu 42! Inițiații știu la ce mă refer.
Ei bine, UDMR vrea ca prin desfințarea Regiunilor banii să rămână în județele udemeriste!
Evident că UDMR a înțeles că suspendarea lui Iohannis NU are șanse să treacă – și, pe cale de consecință, NU va avea decât de pierdut în plan politic, pentru că nu se știe cine vine la putere în 2020, așa că se pune bine și cu opoziția de acum.
După ce au votat cot la cot cu PSD și ALDE înainte de Crăciun cele trei proiecte de modificare a Legilor Justiției, parlamentarii UDMR s-au trezit cu ștampila “penali”.
Până la alegerile europarlamentare mai sunt doar 10 luni, iar cei din familia europeană i-au luat la întrebări.
N.B. Despre această temă vom scrie mâine – cu DOCUMENTE – un articol sub titlul “UDMR îi cere imperativ lui Dragnea să renunțe LUNI, 9 iulie 2018, la regionalizarea ANAF”.
Iohannis și Kelemen Huno
Capcana CCR
La cea de-a doua întrebare – dacă președintele Iohannis semnează decretul de destituire a doamnei Kovesi din fruntea DNA într-o zi, iar într-o altă zi pune în practică decretul, încalcă vreun articol din Constituție? – avem o observație cu tâlc.
Normal ar fi ca PSD + ALDE să atace decizia la CCR? Dar dacă vor fi informații – poate chiar de către Dorneanu – că președintele NU încalcă Constituția, vor mai apela la arbitrajul CCR?
În cazul în care PSD + ALDE NU vor ataca la CCR decizia lui Iohannis, se va găsi vreun partid care să solicite – așa, de amorul artei – arbitrajul CCR?
Iar când răspunsul CCR va arăta că Iohannis nu a încălcat Constituția…
P.S. Despre atacul suburban al lui Dragnea la Iohannis – “ai furat banii de la stat prin intermediul unei case”, ordinul dat în public șefului ANAF de a demara un control precum și obligarea ministrului Teodorovici de a emite o lege pentru o amnistie fiscală – vă spun doar ce se vede cu ochiul liber, o concluzie la îndemâna oricui are ceva treabă cu politica românească și NU vrea să manipuleze:
Dragnea se confruntă cu o imensă criză de putere, de conducere unitară în partid, în alinață dar și în Parlament!
Dragnea a mers prea departe și cei care NU au nevoie personală de deciziile lui “personalizate” se îndepărtează de liderul PSD.
Ministrul Finanțelor Teodorovici este cel mai bun exemplu de nesupunere în acest caz de conducere neunitară. Dragnea a anunțat amnisita pentru că Teodorovici a amânat să o anunțe!
De regulă, în astfel de cazuri, propunerea o pune pe tapet un “om de bine” din partid. Nu liderul suprem. Pentru că dacă propunerea NU e văzută cu ochii buni, șeful de partid să o poată corecta printr-o propoziție: “NU a vorbit în numele partidului, ci în nume propriu!”
În cazul amnisitei, dacă NU e viabilă, cine mai poate corecta propunerea liderului Dragnea? Tăriceanu?! UDMR?!

References: CCR 
 CCR 
 CCR 
 CCR 
 CCR 
 CCR 
 CCR

 CCR 
 CCR